
	Noteikumu projekts
7. Konkursa ietvaros pieejamais finanšu instrumenta finansējums (turpmāk – finansējums) ir 40 000 000 euro, tajā skaitā:
	Iebildums
Lai nodrošinātu efektīvu EKII finansējuma izlietošanu saskaņā ar EKII ieņēmumu izmantošanas stratēģiju, kā arī nepieciešamo finansējumu, ja 2026./2027. gada apkures sezonā saistībā ar Tuvo Austrumu krīzi iestājas ārkārtējs energoresursu cenu pieaugums (t.sk. ņemot vērā uzdevumu MK 19.05.2026. sēdes protokollēmuma 47 § 3.punktā), Finanšu ministrija uztur iepriekš pausto iebildumu, ka turpmāka EKII finansējuma izlietošana jāveic pēc EKII ieņēmumu izmantošanas stratēģijas apstiprināšanas.
Vienlaikus atgādinām, ka vairāki MK protokollēmumi, kā arī Klimatnoturības un ekonomiskās ilgtspējas likums paredz iepriekš minētās stratēģijas izstrādi.
Piedāvātā redakcija
-
	Edvards Cīrulis (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Vēršam uzmanību, ka ES fondu plānošanā un ieviešanā ir būtiski ievērot demarkācijas principu, nodrošinot skaidru robežšķirtni starp dažādiem finansējuma avotiem un atbalsta pasākumiem. Demarkācijas prasību ievērošana ir nepieciešama, lai novērstu dubultfinansējuma risku, nodrošinātu efektīvu publisko līdzekļu izmantošanu un garantētu atbilstību ES fondu pārvaldības un kontroles sistēmas prasībām.
Ņemot vērā minēto, lūdzam papildināt anotāciju, skaidri aprakstot, kādā veidā tiks nodrošināta konkrētās atbalsta programmas demarkācija un dubultfinansējuma risku novēršana ar Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām" 2.1.3.1. pasākumu "Pašvaldību pielāgošanās klimata pārmaiņām" un  2.1.3.2. pasākumu "Nacionālas nozīmes plūdu un krasta erozijas pasākumi". Vienlaikus lūdzam papildināt nolikumu, paredzot skaidru kārtību, atbildības sadalījumu un iesaistītās institūcijas, kas nodrošina demarkācijas prasību ievērošanu un dubultfinansējuma risku novēršanu.
 
Piedāvātā redakcija
-
	Evita Bāliņa (FM)

	3.
	Noteikumu projekts
86. Konkursa ietvaros netiek atbalstītas darbības, kurām atbalsts būtu kvalificējams kā komercdarbības atbalsts. Ja ir konstatēts, ka ar saimniecisko darbību nesaistīts projekts tā ieviešanas gaitā vai projekta dzīves cikla laikā (amortizācijas periodā) kļūst par projektu, kas saistīts ar saimniecisko darbību, vai ja tiek pārkāptas šajos noteikumos noteiktās komercdarbības atbalsta piešķiršanas prasības vispārējas tautsaimnieciskas nozīmes pakalpojuma sniegšanai, finansējuma saņēmējam ir pienākums atmaksāt ministrijai uz Vides investīciju fonda vēstulē norādīto kontu saņemto nelikumīgo komercdarbības atbalstu kopā ar procentiem no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Priekšlikums
Ņemot vērā, ka MK noteikumu projekts paredz, ka konkursa ietvaros netiek atbalstītas darbības, kurām atbalsts būtu kvalificējams kā komercdarbības atbalsts un atbalsta programmā nav noteiktas komercdarbības atbalsta piešķiršanas prasības vispārējas tautsaimnieciskas nozīmes pakalpojuma sniegšanai, lūdzam precizēt MK noteikumu projekta 86.punktu, dzēšot vārdus “vai ja tiek pārkāptas šajos noteikumos noteiktās komercdarbības atbalsta piešķiršanas prasības vispārējas tautsaimnieciskas nozīmes pakalpojuma sniegšanai”. Aicinām veikt attiecīgo tehnisko precizējumu arī anotācijā.
 
Piedāvātā redakcija
-
	Kerolaina Pastare (FM)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam anotācijas 3. sadaļā veikt šādus precizējumus:
- precizēt 5.3.apakšpunktu, lai tajā norādītais sakristu ar 5.punktu;
- punktā “Cita informācija” dzēst pirmo un otro rindkopu, jo visa nepieciešamā informācija jau ir norādīta trešajā rindkopā.
Piedāvātā redakcija
-
	Ilze Kote (FM)



